stanford-oval/wikipedia huggingface dataset:
הכנסת השבע עשרה
חברי הכנסת > חילופי גברי > לא יהודים

בכנסת זו כיהנו 14 חברי כנסת לא יהודים, ביניהם אישה אחת:
רע"ם-תע"ל (4): אברהים צרצור, אחמד טיבי, טלב א-סאנע, עבאס זכור
העבודה (3): נאדיה חילו, ראלב מג'אדלה, שכיב שנאן
בל"ד (3): (עזמי בשארה), ג'מאל זחאלקה, ואסל טאהא, סעיד נפאע
חד"ש (2): מוחמד ברכה, חנא סוויד
קדימה (1): מג'לי והבה
מבחינת השתייכות עדתית/דתית של חברי כנסת אלו:
מוסלמים (8): ראלב מג'אדלה, ג'מאל זחאלקה, ואסל טאהא, מוחמד ברכה, עבאס זכור, אחמד טיבי, טלב א-סאנע (בדואי), אברהים צרצור
דרוזים (3): שכיב שנאן, סעיד נפאע, מג'לי והבה
נוצרים (3): נאדיה חילו, (עזמי בשארה), חנא סוויד
בעלי תפקידים

| התפקיד> נשיאות הכנסת | שם> נשיאות הכנסת | סיעה> נשיאות הכנסת | סיעה> נשיאות הכנסת | הערות> נשיאות הכנסת |
| --- | --- | --- | --- | --- |
| יושבת-ראש הכנסת | דליה איציק |  | קדימה |  |
| סגני יושב-ראש הכנסת | קולט אביטל |  | העבודה-מימד |  |
| סגני יושב-ראש הכנסת | יולי אדלשטיין |  | הליכוד |  |
| סגני יושב-ראש הכנסת | אמנון כהן |  | ש"ס |  |
| סגני יושב-ראש הכנסת | דוד רותם |  | ישראל ביתנו |  |
| סגני יושב-ראש הכנסת | יצחק לוי |  | האיחוד הלאומי-מפד"ל |  |
| סגני יושב-ראש הכנסת | מוחמד ברכה |  | חד"ש |  |
| סגני יושב-ראש הכנסת | יצחק זיו |  | גיל |  |
יושבי ראש הוועדות הקבועות
| ועדת הכנסת | דוד טל |  | קדימה |  |
| ועדת הכספים | אבישי ברוורמן |  | העבודה-מימד |  |
| ועדת הכלכלה | משה כחלון |  | הליכוד |  |
| ועדת הכלכלה | גלעד ארדן |  | הליכוד |  |
| ועדת החוץ והביטחון | צחי הנגבי |  | קדימה |  |
| ועדת הפנים והגנת הסביבה | אופיר פז-פינס |  | העבודה-מימד |  |
| ועדת החוקה, חוק ומשפט | מנחם בן-ששון |  | קדימה |  |
| ועדת העלייה, הקליטה והתפוצות | מיכאל נודלמן |  | קדימה |  |
| ועדת החינוך, התרבות והספורט | מיכאל מלכיאור |  | העבודה-מימד |  |
| הוועדה לזכויות הילד | נאדיה חילו |  | העבודה-מימד |  |
| ועדת העבודה, הרווחה והבריאות | יצחק גלנטי |  | גיל |  |
| הוועדה לענייני ביקורת המדינה | זבולון אורלב |  | האיחוד הלאומי-מפד"ל | עד אוגוסט 2008 |
| הוועדה לענייני ביקורת המדינה | מיכאל איתן |  | הליכוד | מאוגוסט 2008 |
| הוועדה לקידום מעמד האישה | ליה שמטוב |  | ישראל ביתנו |  |
| ועדת המדע והטכנולוגיה | זבולון אורלב |  | האיחוד הלאומי-מפד"ל |  |
| ועדת האתיקה | חיים אורון |  | מרצ |  |
יושבי ראש הוועדות המיוחדות
| הוועדה לפניות הציבור | סופה לנדבר |  | ישראל ביתנו |  |
| הוועדה למאבק בנגע הסמים | נסים זאב |  | ש"ס |  |
| הוועדה המיוחדת לבעיית העובדים הזרים | רן כהן |  | מרצ |  |
| ועדת חקירה פרלמנטרית בנושא עמלות הבנקים | משה כחלון |  | הליכוד |  |
ביקורי ראשי מדינות, פרלמנטים וארגונים

בתקופת כהונת הכנסת השבע עשרה ביקרו בכנסת ונאמו במליאתה מספר ראשי מדינות ובכירים נוספים:
טורקיה ב-7 ביוני 2006 נאם במליאת הכנסת נשיא טורקיה, אחמט נג'דט סזר.
פלאו ב-28 ביוני 2006 ביקר בכנסת נשיא הרפובליקה של פלאו, טומי רמנגסאו.
ארצות הברית ב-1 באפריל 2007 ביקרה בכנסת יושבת ראש בית הנבחרים של ארצות הברית, ננסי פלוסי. פלוסי ביקרה בשנית ב-19 במאי 2008.
אל סלוודור במאי 2007 ביקר בכנסת שר החוץ של רפובליקת אל סלוודור, פרנסיסקו לאינס.
האיחוד האירופי ב-30 במאי 2007 נאם במליאת הכנסת נשיאו הגרמני של הפרלמנט האירופי, הנס-גרט פוטרינג.
אוקראינה ב-14 בנובמבר 2007 נאם במליאת הכנסת נשיא אוקראינה, ויקטור יושצ'נקו.
הונגריה ב-3 במרץ 2008 נאם במליאת הכנסת נשיא הונגריה, לאסלו שויום.
גרמניה ב-18 במרץ 2008 נאמה במליאת הכנסת קנצלרית גרמניה, אנגלה מרקל.
ארצות הברית ב-15 במאי 2008 נאם במליאת הכנסת נשיא ארצות הברית, ג'ורג' ווקר בוש.
צרפת ב-23 ביוני 2008 נאם במליאת הכנסת נשיא צרפת, ניקולא סרקוזי.
בריטניה ב-21 ביולי 2008 נאם במליאת הכנסת ראש ממשלת בריטניה, גורדון בראון.
סיכום כהונת הכנסת

| 0 | 1 | 2 | 3 | 4 |
| --- | --- | --- | --- | --- |
| שם הסיעה | קולות באחוזים | מספר מושבים בכנסת (לאחר הבחירות) | מספר מושבים בסוף הכהונה | הערות |
| קדימה | 22.0 | 29 | 29 | אוריאל רייכמן, שלמה ברזניץ, אביגדור יצחקי ושמעון פרס חדלו מלכהן כחברי הכנסת במהלך כהונת הכנסת |
| העבודה-מימד | 15.1 | 19 | 19 | אפרים סנה ודני יתום התפטרו מהכנסת. הסיעה שינתה את שמה ל"העבודה בראשות אהוד ברק" |
| ש"ס | 9.5 | 12 | 12 | שלמה בניזרי סיים כהונתו כחבר הכנסת בגלל הרשעתו בעבירה שיש עמה קלון |
| הליכוד | 9.0 | 12 | 12 | דני נוה ונתן שרנסקי התפטרו מהכנסת |
| ישראל ביתנו | 9.0 | 11 | 11 | יורי שטרן נפטר במהלך כהונת הכנסת |
| האיחוד הלאומי-מפד"ל | 7.1 | 9 | 0 | התפצלה למספר סיעות שונות לאחר פיצול המפלגה החדשה "הבית היהודי" |
| גיל - גמלאי ישראל לכנסת | 5.9 | 7 | 6 | שלושה התפלגו לצדק לזקן, שניים חזרו לסיעה לקראת תום כהונת הכנסת |
| יהדות התורה | 4.7 | 6 | 0 | יעקב כהן התפטר מהכנסת. התפצלה במהלך כהונת הכנסת ל"דגל התורה" ו"אגודת ישראל" |
| מרצ | 3.8 | 5 | 5 | יוסי ביילין התפטר מהכנסת |
| רע"ם-תע"ל | 3.0 | 4 | 4 |  |
| חד"ש | 2.7 | 3 | 3 |  |
| בל"ד | 2.3 | 3 | 3 | עזמי בשארה התפטר מהכנסת |
| הבית היהודי מיסודם של המפד”ל | - | - | 5 | הוקמה במהלך הכנסת לאחר הפיצול במפלגת הבית היהודי |
| אגודת ישראל | - | - | 4 | הוקמה לאחר פיצול בסיעת יהדות התורה |
| דגל התורה | - | - | 2 | הוקמה לאחר פיצול בסיעת יהדות התורה. אברהם רביץ נפטר |
| אח"י - ארץ חברה יהדות | - | - | 2 | הוקמה לאחר פיצול בסיעת האיחוד הלאומי מפד"ל, בעקבות פילוג במפלגת "הבית היהודי" |
| מולדת - האיחוד הלאומי | - | - | 2 | הוקמה לאחר פיצול בסיעת האיחוד הלאומי מפד"ל, בעקבות פילוג במפלגת "הבית היהודי" |
| הדרך הטובה | - | - | 1 | הוקמה על ידי אלחנן גלזר לקראת תום כהונת הכנסת לאחר שהתפלג מסיעת "צדק לזקן" |
| צדק לזקן | - | - | 0 | הוקמה במהלך כהונת הכנסת על ידי פורשי סיעת גיל - שניים חזרו לגיל ואחד התפלג לסיעת "הדרך הטובה" |
עדי נגב

| --- | --- |

 מדינה:  ישראל 
 יושב ראש:  דורון אלמוג 
 תקופת הפעילות:  2003–הווה (כ־22 שנים) 
 אתר רשמי
 קואורדינטות:  31°18′51″N 34°35′41″E﻿ / ﻿31.314058333333°N 34.594755555556°E﻿ / 31.314058333333; 34.594755555556
  (למפת מערב הנגב מוגדלת) עדי נגב(למפת מערב הנגב רגילה) עדי נגב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עדי נגב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עדי נגב he
 
הכפר השיקומי “עדי נגב – נחלת ערן” (לשעבר עלה נגב – נחלת ערן) הוא פרויקט ראשון וייחודי בנגב כולו. בכפר מעניקים מגוון שירותי שיקום מתקדמים לילדים ולבוגרים עם מוגבלויות שונות – קוגניטיביות ומוטוריות, מולדות-התפתחותיות או כאלה שנגרמו עקב פגיעות ופציעות. הכפר כולל מחלקת אשפוז יום, המרכז הרפואי לשיקום ע"ש קיילי, מרפאות ומחלקות נוספות שבהן ניתנים שירותי שיקום אינטנסיביים וטיפולים שיקומיים ארוכי טווח.
הכפר מקיף קשת רחבה של תחומים: בתי מגורים למבוגרים עם מוגבלות שכלית התפתחותית ונכויות, בי"ח סיעודי מורכב לתינוקות, ילדים ובוגרים. מרכז פרא-רפואי, בריכה הידרותרפית, מרכז חקלאי, חוות סוסים טיפולית, בית ספר לחינוך מיוחד, מרכז תעסוקה, מפעל תעסוקה שיקומי חיצוני ועוד. הכפר מציע פתרונות שיקומיים וטיפוליים שלא היו קיימים בעבר באזור הדרום כמו המרכז הרפואי לשיקום ע"ש קיילי שהוא בית החולים השיקומי הראשון והיחיד בכל אזור הדרום. בנוסף פועלת יחידה לשיקום יום הנותנת מענה טיפולי לאנשים הסובלים מפגיעות נרכשות וזקוקים לשיקום ללא אשפוז המעניקה אלפי טיפולי חוץ בשנה. מרפאת שיניים לאנשים עם צרכים מיוחדים, בריכה הידרותרפית העומדת לרשות דיירי הכפר, מטופלי יחידת שיקום יום ותושבי הסביבה.
יו"ר הכפר - האלוף במיל' וחתן פרס ישראל על תרומה מיוחדת לחברה ולמדינה דורון אלמוג
מנכ"ל הכפר, ח"כ לשעבר מר אבי וורצמן.
היסטוריה

בשנת 1984 נולד ערן אלמוג, בן לאלוף במיל' דורון אלמוג ורעייתו דידי. בגיל שמונה חודשים בלבד קיבלו הזוג את האבחנה כי לערן ישנו צירוף של מוגבלות שכלית התפתחותית קשה ואוטיזם וכי לא יהיה מבוגר עצמאי לעולם. הם רשמו אותו למערכת החינוך המיוחד ובהגיעו לגיל 21 הגיעה המסגרת לסיומה. בחיפוש אחר מסגרת הולמת לבנם, הבינו את המענה הלקוי המוצע בארץ למבוגרים עם מוגבלות שכלית התפתחותית קשה. בזמן היותו מפקד פיקוד הדרום החליט להרים את הכפפה בעצמו ולבנות כפר שיקומי שייתן מענה הולם לאנשים עם מוגבלויות. לאחר תהליך ארוך מאוד ובו גייס אלמוג שותפים, כספים ושטח- נקבע מיקום הכפר במועצה אזורית מרחבים. אבן הפינה הונחה בשנת 2003 והפרויקט קיבל הכרה ממשלתית כפרויקט לאומי המשותף למשרדי ממשלה שונים.
בשלב הראשון נבנו מבני מגורים ל-65 דיירים, בי"ס לחינוך מיוחד ל-80 תלמידים, בית חולים סיעודי מורכב, מרכז לשיקום יום ומרכז תעסוקה טיפולי.
ביוני 2006 נחנך שלב א' של הכפר השיקומי "עדי נגב" (היום: "עדי נגב – נחלת ערן").
במרץ 2007 נחנך שלב ב' של הכפר - הוקמו מתקנים שיקומיים ופרא-רפואיים לאספקת שירותים לכלל אוכלוסיית הנגב. עיקרו של שלב הבנייה השני הוא הוספת מבני מגורים והקמת מתקנים פרא-רפואיים שישמשו הן את תושבי הכפר והן נזקקים לשירותים אלה מבין תושבי הנגב הגרים מחוץ לכפר. בפברואר 2007 נחנך שלב ג' של הכפר - בו מתקנים ושירותים שיקומיים ופרה-רפואיים לאוכלוסייה עם צרכים מיוחדים בנגב והקמת שכונת מגורים לצוות ומתנדבים. באותה שנה נפטר ערן אלמוג ז"ל ולאחר פטירתו נוסף לשם הכפר אזכור שלו, ועל כן "עדי נגב-נחלת ערן".
פרויקט הבניה והתפעול השוטף מבוצעים באמצעות הרשות לפיתוח הנגב בשיתוף משרד הרווחה, משרד הכלכלה, משרד הבריאות ומשרד החינוך.
בינואר 2017 הונחה בכפר אבן פינה לבית החולים השיקומי הראשון בדרום, שיכלול 108 מיטות שיקומיות, בעלות של 160–180 מיליון שקלים ויצמצם את הפער העצום בבריאות בין המרכז והדרום. בית החולים השיקומי נפתח באפריל 2022.
נכון להיום (2024) הכפר השיקומי "עדי נגב-נחלת ערן" משמש כבית לחיים ל-170 דיירים, מחנך קרוב ל-30 כיתות בבית הספר לחינוך מיוחד ו-10 גנים לגיל הרך ופעוטות, נותן מענה שיקומי במרכז הרפואי לשיקום ע"ש קיילי בזכות 108 מיטות אשפוז ואלפי טיפולי חוץ ביחידה לשיקום יום ועוד.
אוכלוסיות מיוחדות

מעון בוגרים : המעון מיועד לנערים ומבוגרים עם מוגבלות שכלית התפתחותית בינונית עד עמוקה, סיעודיים ומתהלכים החיים בכפר כדיירי קבע בכל זמן נתון. המרכז בנוי מ-7 בתים, 24 דיירים בכל בית. נכון ל-2024 ישנם 170 דיירים. במרכז צוות רב מקצועי שאחראי על טיפול ותמיכה. דיירי הכפר מגיל 21 ומעלה משולבים במרכז התעסוקה, מסגרת תעסוקה יומית. המרכז משלב תעסוקה טיפולית עם פיתוח מיומנויות וכישורי חיים. בסדנאות התעסוקה עוסקים הדיירים באומנות שימושית בחמר, במִחזור נייר ומשי, ומייצרים פריטי נוי ויודאיקה הנמכרים לציבור הרחב.
בית ספר לחינוך מיוחד: בבית הספר 7 כיתות לימוד לילדים עם צרכים מיוחדים מכיתה א' ועד גיל 21. בכל כיתה ישנו יחס של מורה לחינוך מיוחד ו-2 סייעות על בין 5 ל-7 תלמידים. אל בית הספר מגיעים נערים ונערות מהכפר ומורכב ברובו מתלמידים אקסטרניים מכל אזור הדרום. ישנן שתי כיתות המתנהלות בתוך בי"ח סיעודי מורכב, על מנת שגם התינוקות והילדים עם המוגבלות הקשה ביותר ייהנו ממערכת חינוך מיוחדת עשירה ומגוונת. לכל תלמיד תוכנית קידום אישית לפי צרכיו המלווה על ידי צוות רב מקצועי הכולל אנשי חינוך ומקצועות הבריאות.
מעון יום שיקומי- בכפר ישנם שני מעונות יום לגיל הרך מגילאי 3 חודשים ועד 3. מעון אחד מהווה מסגרת חינוכית לילדים עם צרכים מיוחדים שיקומיים והשני נותן מענה לילדים על הרצף האוטיסטי.
גני ילדים- בכפר ישנו אשכול גנים חדש שנחנך בשנת 2023 וכולל בתוכו 8 כיתות גן. 6 כיתות לילדים עם מוגבלות שכלית התפתחותית ו-2 גנים לילדים עם אוטיזם. הצוות הרב-מקצועי של הגנים מורכב מצוותים חינוכיים מוסמכים, פיזיותרפיסטים, קלינאי תקשורת, מרפים בעיסוק, תזונאים ועוד.
מחלקת סיעודי מורכב: בבי"ח נמצאים תינוקות, ילדים ומבוגרים הזקוקים לטיפול רפואי אינטנסיבי. בבי"ח ניתן מענה לצרכים הייחודים לכל דייר, מעבר לצרכים הרפואיים. אל היחידה מופנים מבוטחי קופות החולים (היחידות להמשך טיפול) חברת הביטוח ומשרד הרווחה. בבי"ח צוות סיעודי, רפואי ופרא-רפואי מקצועי וכן אנשי חינוך. בתוך ביה"ח קיימת כיתת בית ספר לחינוך מיוחד על מנת לתת למטופלים סדר יום עשיר ותכנים בהתאם לגילם ולצרכיהם.
בית היוצר-עדי אופקים - מרכז תעסוקתי – שיקומי לאנשים עם קשת רחבה של מוגבלויות ומטרתו להקנות למשתקמים המועסקים בו אורך חיים יצרני והשתלבות בתהליך נורמליזציה חברתית ועצמאות כלכלית. במרכז מועסקים כ-80 משתקמים מאזור הדרום ומופנים ע”י הרשויות המקומיות ,משרד הבריאות והרווחה. שיתוף פעולה בין עיירת אופקים לבין עדי נגב נחלת ערן יוצר שינוי בערך התעסוקה לאנשים עם מוגבלויות בדרום. במרכז פועלות 4 סדנאות- קרמיקה ואריזה, סדנת רכיבים אלקטרוניים בשיתוף עם חברת FLEX, סדנת גינון וסדנת בישול.
מרפאת שיניים לאנשים עם צרכים מיוחדים: המרפאה מופעלת על ידי אקי"ם. המרפאה מאובזרת כמו חדר "סנוזלן" על מנת להפחית חרדה של המטופלים. המרפאה מעניקה טיפול רפואי לדיירי הכפר ולאנשים בעלי צרכים מיוחדים באזור הדרום.
תעסוקת אנשים עם מוגבלות- מטרת העל של התוכניות היא לאפשר לאנשים עם מוגבלות להשתלב בשוק העבודה החופשי ובכך לחזק את ביטחונם ביכולותיהם האישיות, הכלכליות, השיקומיות והתעסוקתיות. ההתפתחות בעבודה מבחינה מקצועית היא אישית ודיפרנציאלית לכל עובד תוך שימת לב ליכולת המוטורית ורמת הביטחון שהוא רוכש במהלך העבודה. תחומי התעסוקה: גינון ונוף, חקלאות, ספארי וחוות סוסים, בית ספר וגנים לחינוך מיוחד, אחזקה, אדמיניסטרציה, בית היוצר ובמרכז הרפואי לשיקום.
שיקום

המרכז הרפואי לשיקום ע"ש הארווי וגלוריה קיילי - המרכז הרפואי לשיקום על שם הארווי וגלוריה קיילי בעדי נגב-נחלת ערן, הוא המרכז הראשון והיחיד לשיקום באזור הדרום של מדינת ישראל. במרכז פועלות שלוש מחלקות אשפוז שיקומיות בהתמחות נוירולוגית ואורתופדית בסך של 108 מיטות אשפוז. במרכז פועלות מחלקות שיקום המשמשות מעטפת לצורכי המטופל כגון- פיזיותרפיה, קלינאות תקשורת, ריפוי בעיסוק, עבודה סוציאלית, פסיכולוגיה שיקומית ומרכז ספורט פראלימפי. המרכז מנוהל על ידי ד"ר צאקי זיו-נר המשמש בנוסף גם כיו"ר המועצה הלאומית לשיקום. מופנים מבוטחי קופות החולים, חברות הביטוח ומטופלי משרד הביטחון. מאז אירועי השבעה באוקטובר ופרוץ מלחמת "חרבות ברזל" הוכיח המרכז הרפואי את חשיבותו הרבה של מענה שיקומי איכותי ונרחב בדרום.
מרכז לאשפוז יום: יחידת שיקום יום הראשונה באזור הנגב. המרכז מעניק מענה מקצועי לאנשים לאחר פגיעות נרכשות כמו: פגיעת ראש טראומתית, אירוע מוחי, פגיעת חוט שידרה או פציעה אורתופדית, הזקוקים לשיקום ללא אשפוז. המרכז מעניק טיפול אינטנסיבי הכולל פיזיותרפיה, ריפוי בעיסוק, טיפול על ידי קלינאית תקשורת, טיפולים רגשיים באומנות, טיפולים פסיכולוגיים שיקומיים ועוד. ליחידה מופנים מבוטחי קופות החולים, חברות הביטוח ומטופלי משרד הביטחון.
מרכז הידרותרפי- בכפר בריכה הידרותרפית שמעניקה טיפולים פרטניים וקבוצתיים לדיירי המקום, לתלמידי בית הספר, מטופלי השיקום ולאנשים מהקהילה. ההפניה לטיפולי הידרותרפיה נעשית דרך קופות החולים, משרד הביטחון, חברות ביטוח והמתנ"סים. כמו כן, בשעות אחה"צ פועלים בבריכה חוגי שחייה לתינוקות ולמבוגרים.
מרכז חקלאי- המרכז כולל בתוכו חוות סוסים טיפולית וספארי בע"ח טיפולי המעניקים טיפולים רגשיים בעזרת חיות. המענה ניתן לדיירי ותלמידי הכפר בנוסף למטופלי השיקום. מלבד אוכלוסיית הכפר, ניתנים מענים רגשיים לילדים ומשפחות מאזור הדרום דרך תוכנית "מרחבים לנפש" המציעה מענה רגשי וכלים להתמודדות לאוכלוסיות שנפגעו מאירועי השבעה באוקטובר, במהלך מלחמת חרבות ברזל, ילדים שאחד מההורים משרת מילואים, משפחות שכולות, אלמנות ואלמני צה"ל ועוד. מלבד טיפול בעזרת בע"ח, מוצעים במרכז גם טיפולים רגשיים בעזרת חקלאות וגינון בשדה חקלאי ובחממות טיפוליות של צמחי נוי ותבלין.
החווה החקלאית המשלבת- פועלת בשיתוף עם מועצה אזורית מרחבים וכוללת שיעורי העשרה לבתי ספר במועצה מכיתה א' ועד י"ב בשילוב עם תלמידי החינוך המיוחד של "עדי נגב-נחלת ערן". השיעורים מתרחשים במרכז החקלאי וכוללים גינון, חקלאות, טיפול בסוסים ובע"ח, כלבנות טיפולית, חקר חקלאי ועוד.
פרויקטים עתידיים

הקמת היישוב מרחבי דניאל: ממשלת ישראל אשרה את הצעת שר השיכון להקמת 5 יישובים חדשים בנגב. בהם היישוב החדש "מרחבי דניאל" על שמו של דניאל טרגרמן שנהרג מפגיעת פצמ"ר בביתו בנחל עוז במהלך מבצע צוק איתן. היישוב "מרחבי דניאל" יוקם בצמוד לכפר השיקומי עדי נגב – נחלת ערן. היישוב "מרחבי דניאל" צפוי לאכלס משפחות צעירות, אשר חלקן יעבדו במתחם הכפר. .
קורסים מקצועיים

הכפר מהווה קרקע פורייה לקורסי הכשרות, למסיימים ניתנת תעודה מקצועית בתחום:
קורס מדריכי רכיבה טיפולית בשיתוף המרכז לרכיבה טיפולית בישראל.
קורס מסייעים טיפולים בעזרת בע"ח בשיתוף עם מכון פסגות והאוניברסיטה הפתוחה.
קורס מדריכי הידרותרפיה.
הערות שוליים

↑  מתן צורי, היסטוריה: החלה בניית בית החולים השיקומי הראשון בדרום, באתר ynet, 20 בינואר 2019
↑  גדי גולן, בית החולים השיקומי הראשון נבנה בדרום, באתר ישראל היום, 7 באוגוסט 2019
↑  בית חולים שיקומי מוקם בנגב בהשקעה של יותר מ-220 מיליון שקל
↑  ראש הממשלה בנט השתתף בחנוכת בית החולים השיקומי הראשון בדרום "עדי נגב - נחלת ערן", באתר GOV.IL, ‏13 באפריל 2022
↑   יעל דראל, אור ירוק לשני יישובים חדשים בנגב: דניאל וניצנית, באתר TheMarker‏, 24 ביולי 2018
טקס הנחת אבן פינה לעדי נגב-נחלת ערן, אלמוג עם ראש הממשלה אריאל שרון
מעכבי אנזימים

פרוטאז HIV בתצמיד עם מעכב פרוטאז ריטונאביר. מבנה הפרוטאז מיוצג על ידי סרטים אדומים, כחולים וצהובים. המעכב מוצג במבנה מקלות וכדורים קרוב למרכז. נוצר על פי PDB 1HXW.
מעכבי אנזימים הם מולקולות שנקשרות לאנזים ומעכבות את פעולתו כזרז של תהליכים ביוכימיים. בעקבות זאת התהליך הביוכימי לא יתרחש, מטבוליטים לא יסונתזו או לא יפורקו, והמסלולים המטבוליים ייחסמו. העיכוב האנזימטי פוגע בתא ואף יכול להביא למותו. היות שחסימת פעילותו של אנזים מסוגלת לקטול חיידקים או לתקן חוסר איזון מטבולי בתא אנימלי, תרופות רבות פועלות באמצעות מנגנון של עיכוב אנזימטי. מעכבים אנזימטיים משמשים גם להדברת מזיקים. לצד מעכבי אנזימים קיימים חומרים הקרויים מעודדי אנזימים שמבצעים פעולה נגדית לפעולתם של המעכבים, כלומר קשירתם לאנזים משפעלת אותו ומאפשרת את פעולתו כזרז.
מעכבים אנזימטיים מונעים את יצירת התוצר של התהליך הביוכימי. מנגנון העיכוב יכול לפעול במספר דרכים: באמצעות קישור לאתר הפעיל של האנזים, המונע קשירתו של סובסטרט (מצע; המגיב בתגובה שאותה מזרז האנזים), או על ידי גרימת שינוי מבני כולל באנזים, המונע מהסובסרט גישה והיצמדות לאתר הפעיל.
מעכבי אנזימים נחלקים לשתי קבוצות, מעכבים הפיכים ומעכבים בלתי הפיכים:
מעכבים הפיכים - יוצרים תצמיד חלש יחסית עם האנזים, כיוון שהם אינם יוצרים קשרים קוולנטיים. בתנאים פיזיולוגיים הם מתנתקים ממנו וכך פעילותו הקטליטית ממשיכה. ישנם סוגים שונים של עיכוב. חלק ממעכבים אלו נקשרים לאנזים, אחרים נקשרים לתצמיד האנזים-סובסטרט, וישנם שנקשרים הן לאנזים הן לתצמיד האנזים-סובסטרט. עצם היקשרותם לאנזים או לתצמיד האנזים-סובסטרט גורמת לעיכוב פעילותו של האנזים.
מעכבים בלתי הפיכים - לרוב מגיבים קוולנטית עם האנזים, ומשנים אותו מבחינה כימית. השינוי הכימי נעשה בשיירים בעלי תפקיד מפתח החיוניים לפעילות האנזימטית, ובעקבות שינוי זה מופרעת פעילותו של האנזים. סוג הקישור הכימי אינו מאפשר ניתוק של המעכב מהאנזים, ולכן זהו עיכוב בלתי הפיך.
מעכבי אנזימים רבים משמשים כתרופות, ומסיבה זו מחקר וגילוי של מעכבי אנזימים הוא תחום הנחקר רבות בביוכימיה ובפרמקולוגיה. ניתן לקבוע את טיבו של מעכב אנזימים שמשמש כתרופה על פי הספציפיות שלו (כך שלא ייקשר לחלבונים אחרים), וכן על פי העוצמה שלו (קבוע הדיסוציאציה, המצביע על הריכוז הדרוש לעיכוב האנזים). עוצמה וספציפיות גבוהות מקטינות את תופעות הלוואי של התרופה ומפחיתות את רעילותה.
מעכבי אנזימים מופיעים גם בצורה טבעית ומעורבים בוויסות המטבוליזם. לדוגמה, אנזימים הפועלים במסלול מטבולי עשויים להיות מעוכבים על ידי תוצרים זמניים במסלול. סוג זה של משוב שלילי מאט את הזרם במסלול כאשר התוצרים מתחילים להיבנות, והוא דרך חשובה לקיום הומאוסטזיס בתא. מעכבי אנזימים אחרים הנמצאים בתא הם חלבונים שנקשרים באופן ספציפי ומעכבים את אנזים המטרה. עיכוב זה מסייע בבקרה על אנזימים שעשויים לגרום נזק לתא, כגון פרוטאזות (אנזימים מפרקי חלבונים) ונוקלאזות (אנזימים מפרקי קשרים פוספודיאסטרים שמחברים בין נוקלאוטידים ב-DNA); לדוגמה, מעכב ריבונוקלאז שנקשר לריבונוקלאז באחת מאינטראקציות החלבון-חלבון החזקות ביותר שידועות. מעכבי אנזימים משמשים גם כרעלים טבעיים, למשל להגנה נגד טורפים או כאמצעים להמתת טרף.
מעכבים הפיכים > סוגי מעכבים הפיכים

מעכבים הפיכים נקשרים לאנזים באמצעות קשרים לא קוולנטים, כדוגמת קשרי מימן, קשרים הידרופוביים, או קשרים יוניים. מספר קשרים חלשים בין המעכב לאתר הפעיל מצטרפים יחד ליצירת קישור חזק וספציפי. בניגוד לסובסטרט ולמעכבים בלתי הפיכים, מעכבים הפיכים לרוב לא עוברים תגובות כימיות כאשר הם נקשרים לאנזים.
קיימים שלושה סוגי מעכבים הפיכים, והם מסווגים על פי השפעת שינוי ריכוז הסובסטרט של האנזים על המעכב, כמוסבר להלן:
מעכבים תחרותיים - הסובסטרט והמעכב אינם מסוגלים להיקשר לאנזים בו זמנית (כמוצג באיור), וזאת משום שהמעכב נמשך לאתר הפעיל של אנזים שתפקידו לקשור את הסובסטרט; הסובסטרט והמעכב מתחרים על הגישה לאתר הפעיל של האנזים. ניתן להתגבר על עיכוב מסוג זה באמצעות ריכוזים גבוהים במידה מספקת של סובסטרט, כך שהסובסטרט "ינצח" בתחרות עם המעכב על האתר הפעיל. לרוב המעכבים התחרותיים דומים במבנם לזה של הסובסטרט של האנזים.
מעכבים מעורבים - המעכב יכול להיקשר לאנזים באותו הזמן שבו הסובסטרט נקשר לאנזים. אולם היקשרותו של המעכב משפיעה על היקשרותו של הסובסטרט לאנזים, ולהפך. ייתכן אף שהמעכב המעורב ייקשר לאתר הפעיל. הגורם לעיכוב מעורב הוא לרוב השפעה אלוסטרית בעקבות היקשרותו של המעכב לאתר אחר באנזים. היקשרות המעכב לאתר האלוסטרי משנה את הקונפורמציה (המבנה השלישוני) של האנזים, כך שהמשיכה של הסובסטרט לאתר הפעיל קטנה. ניתן להקטין את העיכוב, אך לא להתגבר עליו לחלוטין, באמצעות העלאת ריכוז הסובסטרט.
מעכבים לא תחרותיים - מולקולה שאינה דומה לסובסטרט, אך נקשרת לאתר האלוסטרי של האנזים. אין תחרות על הקישור לאתר הפעיל, אך עצם הקישור של המעכב הלא תחרותי משנה את האתר הפעיל של האנזים כך שהאנזים יכול לקשור את הסובסטרט אך לא לעבוד עליו.
מעכבים הפיכים > תיאור מדיד של מעכב הפיך

עיכוב הפיך ניתן לתיאור מדיד במונחים של היקשרות המעכב לאנזים ולתצמיד אנזים-סובסטרט, והשפעתו על הקבועים הקינטיים של האנזים. בסכמת מיכאליס-מנטן המופיעה להלן, אנזים (E) נקשר לסובסטרט שלו (S) ליצירת תצמיד אנזים-סובסטרט (ES). בתהליך הזירוז, תצמיד זה נשבר לשחרור התוצר P ואנזים חופשי. המעכב (I) יכול להיקשר או ל-E או ל-ES עם קבועי דיסוציאציה Ki או Ki' בהתאמה.
מעכבים תחרותיים יכולים להיקשר ל-E, אך לא ל-ES. עיכוב תחרותי מגדיל את ה-Km (כלומר המעכב מפריע בהיקשרות הסובסטרט), אולם אינו משפיע על ה-Vmax (המעכב לא מפריע לזירוז בתצמיד ES משום שאינו יכול להיקשר ל-ES).
למעכבים לא תחרותיים משיכה זהה ל-E ול-ES ‏(Ki = Ki'). מעכבים אלו משנים את ה-Km (כלומר מגדילים את ה-Km בעקבות הפרעה לתהליך זירוז), ובנוסף מקטינים את ה-Vmax (כלומר היקשרות המעכב מפריעה לתהליך זירוז).
מעכבים מעורבים נקשרים הן ל-E והן ל-ES, אך משיכתם לשתי הצורות של האנזים שונה (Ki ≠ Ki'). לפיכך, מעכבים אלו מפריעים הן להיקשרות הסובסטרט (מגדילים ה-Km) והן לתהליך הזירוז בתצמיד ES (מקטינים Vmax).
כאשר יש לאנזים מספר סובסטרטים, מעכבים יכולים לגלות סוגים שונים של עיכובים בהתאם לסובסטרט הנבחן. עובדה זו נובעת מכך שהאתר הפעיל מכיל שני אתרי קישור שונים בתוכו, אחד לכל סובסטרט. כך, למשל, מעכב עשוי להתחרות עם סובסטרט א' על אתר הקישור אחד, אך להוות מעכב לא תחרותי בהתייחס לסובסטרט ב' באתר הפעיל השני.
מעכבים הפיכים > אומדן קבועי הדיסוציאציה של מעכב הפיך

מעכב אנזימים מאופיין על ידי שני קבועי דיסוציאציה, Ki ו-Ki'‎, לאנזים ולתצמיד אנזים-סובסטרט, בהתאמה. קבוע מעכב-אנזים Ki ניתן למדידה באופן ישיר באמצעות מספר שיטות; שיטה מדויקת במיוחד היא טיטרציה קלורימטריה איסותרמית (Isothermal Titration Calorimetry; ITC), שבה המעכב מטוטר לתמיסה של אנזים, ונמדד החום שמשתחרר או שנקלט. לעומת זאת, קבוע הדיסוציאציה Ki'‎ קשה למדידה ישירה, היות שתצמיד האנזים-סובסטרט מתקיים רק זמן קצר, ועובר תגובה כימית ליצירת התוצר. Ki'‎ נמדד אפוא בצורה לא ישירה בדרך כלל, על ידי תצפית על הפעילות האנזימטית בריכוזים שונים של מעכב וסובסטרט, והתאמת הנתונים למשוואת מיכאליס-מנטן מותאמת:
שבה הפקטורים המותאמים α ו-α' נקבעים על ידי ריכוז המעכב ושני קבועי הדיסוציאציה שלו:
לפיכך, בנוכחות המעכב ה-Km וה-Vmax האפקטיביים של האנזים הופכים ל-(α/α')Km ו-(1/α')Vmax, בהתאמה. עם זאת, משוואת מיכאליס-מנטן המותאמת מניחה שהיקשרות המעכב לאנזים הגיעה לשיווי משקל, דבר שעשוי להיות תהליך איטי מאוד במעכבים בעלי קבועי דיסוציאציה הקטנים מננומולרים. במקרים אלו, מעשי יותר לטפל במעכב שיוצר קשרים חזקים כמעכב לא הפיך (ראו להלן); עם זאת, יכולה להתאפשר עדיין הערכה של ה-Ki'‎ באופן קינטי אם Ki נמדד באופן בלתי תלוי.
השפעות הסוגים השונים של מעכבים הפיכים על פעילות אנזימטית ניתנת להצגה באמצעות ייצוג גרפי של משוואת מיכאליס-מנטן, כדוגמת עקום Lineweaver-Burk או עקום Eadie-Hofstee. כך למשל, בעקומי Lineweaver-Burk המוצגים משמאל, קווי העיכוב התחרותי חותכים את ציר ה-y, דבר שממחיש שמעכבים אלו אינם משפיעים על ה-Vmax. באופן דומה, קווי העיכוב הלא תחרותי חותכים את ציר ה-x באותה נקודה, דבר שמראה שמעכבים אלו לא משפיעים על ה-Km. עם זאת, קשה לאמוד באופן מדויק את ה-Ki וה-Ki'‎ מהגרף, כך שבמחקר קבועים אלו מוערכים באמצעות שיטות רגרסיה לא ליניארית מהימנות יותר, כמתואר לעיל.
מעכבים הפיכים > מקרים מיוחדים

המכניזם של עיכוב תחרותי חלקי דומה לזה של לא תחרותי, למעט בכך שתצמיד ה-EIS בעל פעילות קטליטית, שעשויה להיות נמוכה יותר או אף גבוהה יותר (אקטיביזציה תחרותית חלקית) מזה של תצמיד אנזים-סובסטרט (ES). עיכוב שכזה מראה לרוב Vmax נמוך יותר, אך ערך ה-Km אינו משתנה.
עיכוב בלתי תחרותי (Uncompetitive) - מתרחש כאשר המעכב נקשר לתצמיד האנזים-סובסטרט (ES), אך לא לאנזימים חופשיים; קומפלקס ה-EIS לא פעיל קטליטית. סוג עיכוב זה נדיר וגורם לירידה הן ב-Vmax והן ב-Km.
עיכוב סובסטרט ותוצר - עיכוב שבו הסובסטרט או התוצר של האנזים מעכבים את פעילות האנזים. עיכוב שכזה יכול להתאים לתבניות של עיכוב תחרותי, לא תחרותי או מעורב. בעיכוב סובסטרט יש ירידה פרוגרסיבית בפעילות בריכוזי סובסטרט גבוהים. זה עשוי להצביע על קיום שני אתרים קושרי סובסטרט באנזים. בריכוזי סובסטרט נמוכים, האתר בעל האפיניות הגבוהה יותר בשימוש ופועלת קינטיקה רגילה. אולם בריכוזים גבוהים, אתר העיכוב השני נעשה פעיל, ומעכב את האנזים. עיכוב שנגרם על ידי התוצר הוא לעיתים קרובות תכונה מווסתת במטבוליזם ועיכוב כזה עשוי להיות צורה של משוב שלילי.
עיכוב איטי-חזק (Slow-tight inhibition) - מתרחש כאשר התצמיד הראשוני של האנזים והמעכב EI עובר איזומרציה לתצמיד שני חזק יותר EI*, אך תהליך העיכוב הכולל הפיך. עיכוב זה נראה כעלייה איטית בעיכוב האנזים. תחת תנאים אלו, קינטיקת מיכאליס-מנטן מסורתית נותנת ערך כוזב של Ki, שתלוי בזמן. הערך האמיתי של ה-Ki ניתן לגילוי דרך אנליזה מורכבת יותר של קבוע Kon וקבוע Koff של אסוציאציית המעכב. למידע נוסף ראו בחלק על עיכוב לא הפיך.